stanford-oval/wikipedia huggingface dataset:
Spinnin (שיר של מדיסון ביר)
וידאו קליפ

הקלים יצא לאור ב-18 באוגוסט 2023. הקליפ מתאר שכדור הארץ נעצר במן ומדיסון היא האדם היחיד שנותר.
את קליפ ביימו איירין מורנו וביר.
היסטוריית יציאות לאור

| אזור | תאריך | פורמט (ים) | חברת תקליטים | הערות |
| --- | --- | --- | --- | --- |
| כלל העולם | 18 באוגוסט | הורדה דיגיטלית, הזרמת מדיה | אפיק, סוני |  |
הערות שוליים

↑  "Madison Beer releases new single 'Spinnin'". Women In Pop. August 18, 2023.
↑  "Apple Music".
| מדיסון ביר |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Life Support • Silence Between Songs |  |
| מיני-אלבומים | As She Pleases |  |
| סינגלים | "Melodies" • "Unbreakable" • "All for Love" • "Something Sweet" • "Dead" • "Say It to My Face" • "Home with You" • "Hurts Like Hell" • "All Day and Night" • "Dear Society" • "Good in Goodbye" • "Selfish" • "Baby" • "Boyshit" • "Carried Away" • "Reckless" • "Dangerous" • "Showed Me (How I Fell In Love With You)" • "Home to Another One" • "Spinnin" |  |
| השתתפות בסינגלים | "I Won't Let You Walk Away" • "Pop/Stars" • "More" |  |
| סינגלים שיווקים | "Stained Glass" |  |
| סיבובי הופעות | As She Pleases Tour • Life Support Tour |  |
אוב (מחוז)

אוב (בצרפתית: Aube) הוא מחוז בצרפת בחבל גראנד אסט הנקרא על שם נהר האוב. המחוז הוקם ב-4 במרץ 1790 מחלק מהמחוז ההיסטורי שמפניה והוא אחד מ-83 המחוזות המקוריים שנוצרו לאחר המהפכה הצרפתית. בירת אוב היא העיר טרואה.
עד סוף שנת 2015 השתייך המחוז לחבל שמפאן-ארדן.
Match! Igra

| --- | --- |

 פרטי הערוץ
 מדינה:  רוסיה 
 תאריך השקה:  2011 
 בעלות:  VGTRK, גזפרום-מדיה 
 שפה:  רוסית
 משרד ראשי:  מוסקבה 
 http://matchtv.ru/channels/
 
Match! Igra (ברוסית: Матч! Игра) הוא ערוץ טלוויזיה ספורטיבי רוסי, שהחל את שידוריו בשם "ספורט-2" ב-4 באפריל 2011 בשעה 12:00. ב-13 באוגוסט 2012 שונה השם ל"ספורט". השידור הורכב משידורים בלעדיים וגם משידורים נוספים, שהוצגו בתחילה בערוץ הטלוויזיה רוסיה-2, הערוץ היווה חלק מחבילת הערוצים של חברת הטלוויזיה והרדיו הממלכתית הכל-רוסית, ובאוקטובר 2015 הועבר לידי חברת Gazprom-Media Holding. ב-25 בינואר 2016 שונה שם הערוץ לשמו הנוכחי.
היסטוריה

במרץ 2011 אישר דמיטרי מדניקוב, סמנכ"ל VGTRK והעורך הראשי של ערוץ הטלוויזיה רוסיה 2, בשיחה עם כתב Sports.ru ולדיסלב וורונין כי בעתיד הקרוב ערוץ הטלוויזיה החדש ספורט-2 יתחיל לפעול, בו ניתן יהיה לצפות בתוכניות ספורט המוקדשות לענפי ספורט שונים. חלק מהתוכניות של ערוץ ספורט-2 ואז רשת "ספורט", הופיעו במקור בערוץ אחר של VGTRK: רוסיה-2 (שכללה את מהדורת הספורט "וסטי ספורט" והתכנית Football.ru).
ב-13 באוגוסט 2012, הערוץ שינה את שמו מ"ספורט-2" ל"ספורט", גם שינה מעט את הלוגו, והסיר את הריבוע האדום עם המספר "2" שנכלל בעבר בסמל הערוץ. באוקטובר 2015, ערוץ הטלוויזיה עבר לשליטת גזפרום-מדיה הולדינג והפך לחלק מרשת Match TV. במהלך הכנת העסקה הוכרז כי NTV-Plus מתכננת למתג מחדש את ערוצי הספורט.
ב-1 בנובמבר 2015 עבר הערוץ לפורמט השידור 16:9. ב-25 בינואר 2016 שונה שם ערוץ הטלוויזיה לשמו הנוכחי והחל לשדר בגרסת HDTV.
זכויות שידור > VGTRK

כדורגל: ליגת הכדורגל הלאומית (1-3 משחקים מדי מחזור) גביע רוסיה (החל משלב 1/16 גמר), גביע חבר המדינות
כדורסל: ליגת VTB (1-3 משחקים במחזור), יורוקאפ, יורוליג
כדורעף: אליפות וגביע רוסיה (משחק אחד למחזור)
קטרגל: אליפות וגביע רוסיה
בנדי: אליפות רוסיה (משחק אחד למחזור)
הוקי קרח: VHL (משחק אחד למחזור), KHL (2 משחקים למחזור)
החלקה אמנותית: גרנד פרי, אליפות אירופה, אליפות העולם
החלקה מהירה: אליפות אירופה
מזחלות וסקלטון: גביע העולם, אליפות העולם
בדמינטון: אליפות העולם
סקי: גביע העולם (מספר שלבים), אליפות העולם
אתלטיקה: טורניר "החורף הרוסי"
רוגבי: גביע העולם, אליפות אירופה
רוגבי שביעיות: גביע העולם
אוניברסיאדת הקיץ 2013
מרוץ מכוניות: RSKG, פורמולה 4 של מרוצי SMP
זכויות שידור > גזפרום-מדיה אחזקות

הליגה האירופית
הערות שוליים

↑  Телеканал «Спорт 2» переименуют в общероссийский телеканал «Спорт»
↑  Телеканал «Спорт 2» сменил название
1 2  Фирсов, Илья. (2015-10-22). "«Спорт 1» и «Спорт» вошли в структуру «Газпром-Медиа»". Портал Television-Sport.com.
1 2  "Ребрендинг телеканалов". ЗАО «Росинтел». 2016-01-20.
↑  ВГТРК запустит «Спорт-2»
↑  13 августа 2012 года телеканал сменил название со «Спорт-2» на «Спорт»
↑  «НТВ-Плюс» ждёт ребрендинг после запуска «Матч ТВ»
↑  Изменения в принципах программирования платных тематических спортивных каналов
↑  "Матч! Игра (HD)". ОАО «НТВ-Плюс». 2016-01-22. Полное наименование телеканала: HD Спорт («Эйч Ди Спорт»)
Wine

ערך זה עוסק בתוכנה למערכות Unix. אם התכוונתם לאפליקציה ורשת חברתית לצילום והפצת סרטונים קצרים, ראו .
| --- | --- |


Wine באובונטו לינוקס
 מפתח:  Wine authors
 מחזור חיים:  4 ביולי 1993 – הווה (31 שנים)
 גרסה אחרונה:  9.0 (16 בינואר 2024) 
 גרסת בטא:  5.20  ב־23 באוקטובר 2020
 מערכת הפעלה:  דמויות Unix לינוקס ,BSD,MACOS,ANDROID
 נכתבה בשפות:  C
 סוג רישיון:  הרישיון הציבורי הכללי המוקטן של גנו
 קוד מקור:  https://gitlab.winehq.org/wine/wine 
 קטגוריה:  שכבת תאימות למערכת
 WineHQ
 
Wine (ראשי תיבות של Wine Is Not an Emulator) הוא יישום שמטרתו להריץ תוכנות שנכתבו במקור למערכת Windows על מערכות דמויות Unix למיניהן כגון לינוקס, סולאריס ו־BSD.
היסטוריה

ב־25 באוקטובר 2005 יצאה גרסת הבטא הראשונה לתוכנה (גרסה 0.9), וזאת לאחר 12 שנות פיתוח. ביוני 2008, הגיעה Wine לגרסה הראשונה היציבה שלה לאחר קצת יותר מ־15 שנות פיתוח.
שם התוכנה הוא ראשי תיבות רקורסיביים של "Wine Is Not an Emulator" שמשמעותן "Wine אינו אמולטור". בתחילה משמעות ראשי התיבות שיוצרי התוכנה נתנו לה הייתה "WINdows Emulator". צורת הכתיבה הרשמית של השם שנקבעה על ידי הקבוצה המפתחת היא Wine, על אף שלעיתים נעשה שימוש במסמכים רשמיים בשמות WINE ו־wine.
התוכנה זוכה לפופולריות בקרב משתמשי מערכות הפעלה מבוססות קוד פתוח, מאחר שהיא מנגישה למערכות אלו שירותים פופולריים אשר יועדו במקור למערכות הפעלה אחרות (כגון חלונות ו־macOS).
טכנולוגיה

Wine מממשת ספריות מסוימות בתשתית של חלונות במרחב המשתמש של מערכת ההפעלה המארחת ללא הרצה של הליבה של מערכת ההפעלה חלונות. עם עדכון התוכנה היא תומכת ביותר מרכיבים ובתוכנות נוספות של חלונות.
תאימות

למרות מאמצים רבים לכתוב את התוכנה באופן שיהיה זהה ככל האפשר לחלונות, ישנם עדיין הבדלים במימושי הספריות שעשויים לגרום לתוכנות בעיות שונות ואף לכישלונות הרצה.
תאימות > ספריות מקוריות

Wine יכולה להיקשר גם עם חלק מהספריות (dll־ים) המקוריות של מיקרוסופט ובכך לשפר את רמת התאימות, אולם הרצה באופן זה מצריכה בדרך כלל רישיון של חלונות.
תאימות > appDB

קהילת משתמשי Wine מנהלת מאגר מידע אודות תוכנות שונות לחלונות ואיכות התאימות וההרצה שלהן בגרסאות ומערכות הפעלה מגוונות. כיום מונה המאגר יותר מ־26,500 סוגי תוכנות.
Wine ומיקרוסופט

עד שנת 2020 מיקרוסופט לא הביעה דעות ציבוריות לגבי Wine. עם זאת, תוכנת Windows Update חוסמת עדכונים ליישומי מיקרוסופט הפועלים ב־Wine. ב־16 בפברואר 2005, איוון ליאו פוטי גילה שמיקרוסופט החלה לבדוק את מפתח תצורת Wine ברישום Windows ותחסום את Windows Update לכל הרכיבים. כפי שציין פוטי: "זו גם הפעם הראשונה שמיקרוסופט מכירה בקיומה של Wine".
ראו גם

ReactOS
PlayOnLinux
CrossOver
Windows on Windows
הערות שוליים

↑  מדף הבית של אתר התוכנה
↑  Ivan Leo Puoti, Microsoft genuine downloads looking for wine, ‏Wed Feb 16 15:28:59 CST 2005
אדוורד פרנטס רנטגן

| --- | --- |
אין תמונה חופשית
 לידה:  12 ביוני 1902 אמסטרדם, הולנד 
 פטירה:  14 בספטמבר 1969 (בגיל 67) מראנו, איטליה 
 מוקד פעילות:  ממלכת ארצות השפלה 
 שפה מועדפת:  הולנדית 
 כלי נגינה:  צ'לו 
 
אדוורד פרנטס (פרנץ) רנטגן (בהולנדית: Edvard Frants Röntgen, ‏ 12 ביוני 1902, אמסטרדם – 14 בספטמבר 1969, מראנו) היה צ'לן הולנדי.
אדוורד פרנטס היה בנו הרביעי של המלחין יוליוס רנטגן, וקרוי על שמם של המלחינים הנורווגים אדוורד גריג ופרנטס בייר (Frants Beyer), רעיו של אביו. משסיים את לימודיו התיכוניים בעירו למד צ'לו בקונסרבטוריון של אמסטרדם עם מורים שונים, ובהם איסאק מוסל (Isaac Mossel). בשנת 1922 סיים בהצטיינות את חוק לימודיו. כמו כן היה תלמידו של פבלו קזאלס. משנת 1924 ועד לפרישתו בשנת 1967 ניגן בתזמורת הפילהרמונית של האג, שם שימש בתפקידו האחרון כמשנה לצ'לן ראשון. יחד עם שני אחיו, הכנר יואכים רנטגן והפסנתרן יוהנס רנטגן יסד אדוורד פרנטס את שלישיית הפסנתר "טריו רנטגן".
Live for Speed

| --- | --- |

 כללי
 תאריך הוצאה:  25 בנובמבר 2009
 סוגה:  סימולציות מרוצים
 פיתוח:  Scawen Roberts, Eric Bailey and Victor van Vlaardingen
 ארץ מקור:  הממלכה המאוחדת 
 הפצה:  Scawen Roberts, Eric Bailey and Victor van Vlaardingen
 דרישות תוכנה
 מצבי משחק:  Single player, multiplayer
 פלטפורמות:  Windows
 www.lfs.net
 
Live for Speed (בתרגום חופשי לעברית: "חי למהירות") הוא משחק סימולציית כלי רכב שפותח על ידי צוות של שלושה אנשים: סקאון רוברטס, אריק ביילי וויקטור ואן ולארדינגן. הסימולטור מתמקד בחוויית נהיגה מציאותית למשחק מרובה משתתפים ולשחקן היחיד כנגד המחשב. משתמשים יכולים לקבוע זמני שיא ולהעלות אותם ל־LFSWorld במצב של "הקפה חמה", ולקחת שיעורי נהיגה תחת מצב "אימונים".
הסימולטור מופץ באמצעות האינטרנט בלבד. ניתן להוריד אותו בחינם מהאתר הרשמי של החברה, אך על מנת לפתוח את כל המסלולים והרכבים יש לקנות עותק מקורי. ללא עותק מקורי, ניתן לנהוג במסלול אחד בלבד על 3 מכוניות בסיסיות.
הפצות

המשחק תוכנן להיות מופץ בשלושה חלקים: S1,‏ S2 ו-S3. כל חלק יציע שיפורים באזורים רבים, כגון המודלים הפיזיקליים, הגרפיקה והסאונד. שיפורים טכניים המוצגים בכל שלב יחולו אף על החלקים הקודמים, כאשר ההבדל העיקרי בין החלקים יהיה מכוניות ומסלולים נוספים, ואף מספר מרבי גדול יותר של משתמשים המחוברים לשרת. הבעלים של כל חלק מקבלים גישה לכל החלקים שמאחוריו, כולל הדמו.
הגרסה הראשונית המלאה של S2 שוחררה ב-24 ביוני 2005. הטלאי האחרון שוחרר ב-25 בנובמבר 2009.
סימולציה

בין שאר הדברים, המנוע הפיזיקלי מדמה צמיגים, מתלים, אווירודינמיקה, חלקי רכב המחברים את המנוע עם צירי הנהיגה, מספר תיבות הילוכים, מצמד היכול להתחמם, גוף מכונית פגיע, ומנוע פגיע. המודל לצמיגים מציע שחיקת צמיגים לפי הנהיגה, רמת לכלוך משתנה, פנצ'רים, חלקים חמים, ועיוות צורת הצמיג כתוצאה מהתחממות.
תיאור

הסימולטור מאפשר שימוש בהגאים, עכברים, מקלדות, ג'ויסטיקים וגיימפדים.
המרוצים יכולים להסתיים לאחר מספר הנקבע מראש של הקפות, או לאורך זמן מסוים. ניתן לתדלק את הרכב, לתקן את הגוף, להחליף צמיגים ב"PIT", ולכוון שינויים קטנים ברכב במהלך ה"PIT". המגבלה באזור ה"PIT" היא 80 קמ"ש, והעונשים על עבירה על המגבלה זהים למציאות – סיבוב PIT חובה ללא עצירה, סיבוב PIT חובה עם עצירה, או קנס של זמן – בהתאם לשרת ועד כמה נעקפה המהירות המותרת. סדר הרכבים בזינוק יכול להיקבע באקראי, לפי מקומות הסיום במרוץ האחרון, או לפי סיבוב הערכה המבצע כל משתתף לפני המרוץ.
רכבים

ה-S2 מציע 21 רכבים שונים, החל מרכבים המתאימים למתחילים עד לרכבים לנהגים מנוסים, מ-100 כ"ס עד למעל 700 כ"ס. קיימים רכבי ספורט (לא מהמציאות), גרסאות ה-GT שלהם בעלות ביצועים גבוהים ומיועדות למרוצים בלבד ועוד.
רוב הרכבים הם דמיוניים, אך קיימים 5 רכבים אמיתיים:
BMW Sauber F1.06
Formula BMW
Formula SAE של אוניברסיטת מק-גיל הקנדית
Valmet RaceAbout '2003 רכב קונספט
פולקסווגן שירוקו שעדיין לא שוחרר.
מסלולים

הסימולטור כולל שבעה מסלולים דמיוניים, כולל אחד המבוסס קצת על מרכז-מזרח לונדון, אחד המבוסס על סביבה מג'מאיקה ואחד ליד קיוטו שביפן. כל אחד מהם מכיל קונפיגורציות שונות, וכל קונפיגורציה ניתנת לנהיגה בכיוון ההפוך. סך הכול, קיימות 54 קונפיגורציות שונות לנהיגה, כולל שלושה מסלולי ראלי.
בנוסף, המשתמשים יכולים ליצור את המערכים שלהם על ידי קונוסים ואובייקטים נוספים. שתי חניות הרכב הכלולות במשחק שימושיות במיוחד ליצירת סידורים מיוחדים.
אירועים > סיבוב המירוץ של אינטל ואליפות V1

נעשה שימוש בסימולטור בסיבוב המרוץ של אינטל, תחרות שאורגנה בגרמניה ב-2007, ובה המנצח זכה ב־BMW Z4 אמיתית. הודות לאירוע זה, הוצגה BMW Sauber F1 בסימולטור.
נעשה בסימולטור שימוש נוסף באליפות ה־V1 ב-2008, ששודרה בטלוויזיה בממלכה המאוחדת. V1 אורגנה על ידי חברה הנקראת V1 Championship Limited שרצתה לגלות נהג בריטי מצטיין. הסימולטור ישמש כחלק מתהליך מציאת הנהג בנוסף למבחנים הפיזיים והפסיכולוגיים לפני המבחן נהיגה במציאות. הנהגים המצליחים ב־V1 זוכים למקום בקבוצת מרוץ ומתחייבים להתחייב לקריירה בספורט המוטורי.
אירועים > ועידת המשחקים בלייפציג 2008 ופולקסוואגן שירוקו

נעשה שימוש בסימולטור על ידי " Turtle Entertainment" ועל ידי פולקסוואגן על מנת להציג את השירוקו בוועידת המשחקים בלייפציג 2008. התקיימה תחרות בסימולטור, שלמנצח הוענקה פולקסוואגן שירוקו אמיתית. תוכנן שתגיע לסימולטור פולקסוואגן שירוקו ב-19 בדצמבר 2008, אך עקב באגים בטלאי האחרון שלא נצפו ובאגים בשירוקו עצמה, נאלץ הצוות לעבוד מחדש על מערכת המתלים, והשקת הרכב נדחתה ליותר משנתיים.
LFSWorld

הסימולטור עובד יחד עם LFSWorld.net, מערכת סטטיסטיקות בזמן אמת ומסד נתונים עם תמיכה לעיצובים באונליין. הסטטיסטיקות של כל משתמש נאספות, כולל זמני שיא לכל מסלול, מספר ההקפות, המרחק הכולל אותו עבר המשתמש, וכמות הדלק אותה שרף. משתמשים יכולים לראות את הסטטיסטיקות של משתמשים אחרים, ולהוריד את ההקפות המהירות שלהם גם כן. קיים גם מסד נתונים של קבוצות. בנוסף, קיימים שיאים רשמיים של הקפות בכל העולם לפי רכבים ומסלולים, ומשתמשים יכולים להעלות את השיא שלהם. המשתמשים מורשים להעלות גם עיצובים למכונית, אותם משתמשים אחרים יורידו באופן אוטומטי כדי לראות אותם במשחק מרוב משתתפים.
סיקורים והישגים

סיקור של PC Gameworld’s ב-2003 לגרסת ה-S1 שנעשה על ידי וולטר הורדל, נתן למשחק ציון 89 ואמר שזוהי סימולציה ברמה גבוהה מאוד, המציעה הרבה כיף ורמת ריאליזם גבוהה.
ג'סטין קרנזל ממגזין APC קרא ל־S1 "סימולטור המרוצים למחשב הטוב ביותר אי פעם."
מגזין Pelit ב-2004 התפרסם סיקור הנכתב על ידי מיקה ארילה, נתן למשחק ציון 92 ואמר שהסימולטור דקדקן, ובהחלט שהוא הדובדבן שבקצפת.
סיקור מ-2005 של Bytesector.com ל־S2 אמר "דבר מלבד הליכה למסלול באמת מידמה לחוויה. Live for Speed, הוא המשחק המרגש והתובעני ביותר ששחקתי אי פעם, ביתרון עצום."
The Neon Lights Tour

The Neon Lights Tour הוא סיבוב ההופעות הרביעי שקיימה הזמרת האמריקאית דמי לובאטו. הסיבוב החל ב-9 בפברואר 2014 וסווג כסיבוב קידום מכירות, אשר נועד לקדם את אלבום האולפן הרביעי שלה "Demi". למעט הופעה אחת באירופה, מסע ההופעות נדד בין צפון אמריקה לדרום אמריקה ונמשך כחמישה חודשים עד 1 ביוני 2014, מה שהופך אותו למסע ההופעות הקצר ביותר של לובאטו. הופעות החימום כללו את שר לויד, הלהקות פיפת' הרמוני וליטל מיקס והקוסם קולינס קי. בנוסף קורד אוברסטריט וניק ג'ונאס, שגם שימש כמנהל מוזיקלי וקריאטיבי של המופע, התארחו כזמרים ונגנים במספר הופעות.
רקע

מאז שסיימה את סיבוב ההופעות האחרון שלה A Special Night with Demi Lovato במרץ 2013, לובאטו המשיכה להתמקד במוזיקה כשהוציאה לאור את אלבום האולפן הרביעי שלה "Demi" והקליטה מספר שירי פסקול. היא לאחר מכן חזרה לשמש כשופטת בעונה השלישית של תוכנית המציאות "אקס פקטור" בגרסתה האמריקאית, אמנם בסוף העונה, שהייתה גם סוף שנת 2013, לובאטו החליטה לעזוב את התוכנית והסבירה ”היה באמת מדהים, אבל אני מאוד מתרגשת לקראת 2014. אני הולכת להקדיש את כולה ולחלוטין למוזיקה - יציאה לסיבוב הופעות ועבודה על אלבום חדש”.
ב-9 בפברואר 2014 נפתח סיבוב ההופעות שכלל 43 הופעות והכיל 4 לגים. הלג הראשון התקיים בצפון אמריקה וכלל 29 הופעות כשהוא נודד בין קנדה לארצות הברית. הלג השני נדד בין ארבע המדינות ברזיל, ארגנטינה, צ'ילה ואקוודור בדרום אמריקה עם 11 הופעות, כאשר 8 מתוכן נערכו בברזיל. הלג השלישי הכיל שתי הופעות במקסיקו, ואילו הלג הרביעי, שהיה היחיד שהתקיים באירופה, התקיים במתכונת הופעה אינטימית בלונדון. לאורך כל מסע ההופעות כמעט תמיד היה הפרש של יום אחד או יותר בין הופעה להופעה.
קידום ופיתוח

ב-27 בספטמבר 2013 פורסם סרטון קצר בעמוד הפייסבוק הרשמי של דמי לובאטו שהציג בנורות ניאון את צמד המילים "Neon Lights", ומתחתיו נכתב "29/9. 6 בערב". יומיים לאחר מכן, בתאריך ובשעה שצוינו, הוכרז על סיבוב ההופעות The Neon Lights Tour, שנקרא על שם הסינגל השלישי של לובאטו "Neon Lights" מתוך אלבום האולפן הרביעי שלה Demi, לצד פרסום תאריכי ההופעות. כשבוע וחצי לאחר מכן, ב-5 באוקטובר הכרטיסים היו זמינים למכירה. בתוכנית הגמר של "אקס פקטור" שהתקיימה ב-19 בדצמבר 2013, לובאטו הודיעה על תוכניותיה לוותר על כיסא השופטת על מנת להקדיש את רוב זמנה בשנת 2014 להתמקדות במוזיקה. כשנשאלה על סיבוב ההופעות בריאיון לאתר MTV, שנערך באותו יום אבל פורסם כשבוע מאוחר יותר, לובאטו הצהירה כי ”אתם יכולים לצפות להופעה שמעולם לא ביצעתי בעבר. אני מאוד נרגשת. בהופעות הקודמות שלי התמקדתי רק במוזיקה, אבל הפעם אני רוצה שההופעה הזו תדבר על העצמה נשית, אני רוצה שהיא תהיה מסיבה ענקית ושכולם ייהנו ויעזבו עם חוויה מדהימה”.
ב-4 בפברואר 2014 נודע שניק ג'ונאס ישמש כמנהל המוזיקלי והקריאטיבי של סיבוב ההופעות, ובאותו היום פורסם וידאו טיזר בערוץ היוטיוב הרשמי של לובאטו, שגם הופיע בסיבוב ההופעות עצמו. בראיון משותף עם לובאטו לאתר MTV שלושה ימים לאחר מכן, ניק ג'ונאס מספר על תהליך העבודה על המופע באומרו ”דמי ניגשה רק אל הצוות הקריאטיבי של המופע - שאחראי גם על הוידאו וגם על המוזיקה - ואמרה 'אני רוצה לתת למעריצים משהו מיוחד מכל חלק הכי קטן שקיים במופע'. מה שעשינו היה לחפש ברשת מה המעריצים רוצים לשמוע ומה היא ניגנה בשני סיבובי ההופעות האחרונים, ואמרנו 'אוקיי, אלו השירים שצריך לנגן, איך אנחנו יכולים לשחזר אותם ולגרום להם להישמע כמו שהיא נשמעת היום?', אז הרבה מהשירים האלו הם אפילו לא העיבודים המקוריים. הם שוחזרו לגמרי”. דמי הוסיפה על דבריו ש”גם הפכנו אותם ליותר עדכניים, גרמנו לשירים מלפני שנתיים להישמע כמו המוזיקה של היום”. באותו הראיון דמי מציינת שהשינוי התעורר בהשראתה של לא אחרת מאשר קווין בי: ”אני גם נורא הושפעתי מביונסה, שעשתה וידאו-קליפ לכל אחד מהשירים באלבום, ובחלק מהם (הסרטונים במופע) היו רעיונות שלי לוידאו-קליפים שחשבתי עליהם במשך תקופה ו...אני מתרגשת שהאנשים ייראו את זה”.
מהלך ההופעה > הופעות חימום

הופעות החימום בצפון אמריקה כללו באופן רשמי את פיפת' הרמוני, ליטל מיקס ושר לויד, ואילו האמנית דניאלה מייסון חיממה את לובאטו באופן חד-פעמי בהופעה בפנסילבניה. להקת הבנות האמריקאית The Rosso Sisters פתחה עבור לובאטו בהופעות שהתקיימו בדרום אמריקה ובמקסיקו. הופעות החימום כללו מניות בלבד, שנבחרו כביטוי להעצמה נשית שהיוותה את הסמל של מסע ההופעות.
מהלך ההופעה > ההופעה המרכזית

ההופעה נמשכה כשבעים דקות במהלכה לובאטו, חברי הלהקה שלה ושתי זמרות רקע שרו וניגנו יחד. במשך כל זמן המופע הוקרנו על המסכים קטעי וידאו שונים שהתחלפו עם כל שיר, כמו גם רוב השירים שלא נכללו באלבום "Demi" בוצעו בעיבוד מחודש. ההופעה החלה כאשר האולם הוחשך ועל המסכים הופיע קטע וידאו של לובאטו כשהיא מתחת למים. מיד אחר כך הוקרן הווידאו-קליפ של השיר "Heart Attack" בעוד לובאטו שרה את הפתיחה, אם כי היא הופיעה לעיני הקהל רק לאחריה כשעלתה מתחתית הבמה. השיר השני שביצעה הוא Remember December בעיבוד חדשני, כשהבמה מוארת בלבן עם אפקטים מהבהבים, ועל המסכים מופיע קטע וידאו בו היא נראית בסביבה חורפית עם שלג שיורד על ראשה. עם סיום השיר האורות התחלפו לצבע אדום כשברקע אפקטים של אש, ולובאטו החלה לשיר את Fire Starter. לקראת השיר הבא, שבוצע אף הוא בגרסה מודרנית, קטע הווידאו על המסכים שוב התחלף. הווידאו החדש נשא את שם השיר The Middle, כאשר במהלך הקרנתו לובאטו החלה לנגן את הפתיחה של השיר על תופים עם ליווי מצד המתופף. השיר העוקב היה Really Don't Care, שהתחיל להתנגן כאשר לובאטו נשענת על גבו של הגיטריסט הראשי במרכז הבמה המוארת באורות ורודים וכחולים. מלבד 7 ההופעות האחרונות של הלג הראשון בהן נכחה שר לויד, שבמקור שרה את השיר יחד עם דמי, היו אלו זמרות הרקע ששרו את חלקה בשיר ולמעט 7 הופעות אחרות שני השירים הבאים היו Catch Me, אותו לובאטו שרה וניגנה בעיבוד מחודש ובגרסה אקוסטית, ו-Here We Go Again שזכה אף הוא לחידוש. בחמש הופעות אחרות שני השירים זכו לליווי בשירה ובנגינה על גיטרה חשמלית מצד הזמר ניק ג'ונאס.
לאחר מכן לובאטו הופיעה עם השיר Made in the USA, חוץ מ-3 הופעות, כשבהופעה השנייה בלבד היא אירחה את חברה מהסדרה "גלי", קורד אוברסטריט. לקראת השיר הבא Nightingale הבמה התמלאה עשן, לובאטו הייתה ישובה על כיסא וברקע התנגן פסנתר בלבד. לקראת השיר שלאחריו Two Pieces לובאטו קמה ממקומה וביצעה אותו בקדמת הבמה. בחלק מההופעות היא ירדה אל מתחת לבמה בקטע מעבר ושרה את המשך השיר כשהיא מסתובבת קרוב לקהל. לפני ששרה וניגנה על פסנתר את השיר הבא Warrior, לובאטו פנתה אל הקהל והקדישה מספר דקות לדיבור על העצמה אישית, כאשר ההקדשה משתנה מעיר לעיר, ובכך הפך חלק זה לקטע האישי ביותר של ההופעה. במהלך השיר התנגן וידאו שלה עוטה שריון על כל גופה. לאחר מכן היא ביצעה את השיר Let It Go, ואחריו שרה את Don't Forget, למעט ההופעה בוונקובר, שהיה היחיד מבין השירים הישנים שלה שלא זכה לעיבוד אחר. בסוף השיר הופיע על המסכים וידאו מונטאז', שהציג את ציר הזמן של לובאטו מבחינה מוזיקלית לפי וידאו קליפים מכל השנים, וכשהופיעו שלושת קטעי הווידאו של הסינגלים  This Is Me, La La Land ו-Here We Go Again היא שרה משפט קצר מכל שיר. רגע לפני סוף ההקרנה לובאטו מציינת "זו הייתי אני לאורך השנים...ואז...גדלתי". מיד אחרי כן, ומלבד הופעה אחת היא הופיעה עם השיר Got Dynamite עם תנועות פרובוקטיבית, כשאת סופו היא מנגנת על גיטרה חשמלית. עם סיומו האורות כבים, ומיד אחר כך היא מתחילה לשיר את Unbroken בגרסה עכשווית. אחרי מעבר קצר היא מבצעת את Neon Lights בגרסת מועדונים, כשברקע מתנגן הווידאו הקליפ של השיר, והבזקי עשן בצבע ורוד צצים בכל פעם שהיא שרה את הפזמון. בסיום השיר תותחי הקונפטי שמופעלים כלפי הקהל סוגרים את ההופעה.
מהלך ההופעה > הדרן

ההדרן מתחיל עם הקרנת קטע וידאו שמציג את השינוי החיובי בחייה; תחילה מופיעים סיקורים שונים של התקשורת בעקבות התקרית שהובילה לכניסתה למכון גמילה בשנת 2010, ולאחר מכן מוצגים קטעי וידאו מתוך טקסי פרסים בהם זכתה. לאחר ההקרנה לובאטו נכנסת אל הבמה ושרה את Skyscraper, כשלקראת סופו הפלטפורמה עליה היא עומדת עולה למעלה, והשיר האחרון איתו היא מופיעה מיד לאחר מכן הוא Give Your Heart a Break. במבט כללי על ההופעה היא שונה מכל שאר ההופעות שקיימה לובאטו עד כה; המופע מכיל פירוטכניקה רבה, התאורה מופעלת לכל אורכו וקטעי וידאו מושקעים הוכנו מבעוד מועד, כמו גם לובאטו זזה בחופשיות על הבמה בסטייל הרוקיסטי המאפיין אותה.
מהלך ההופעה > קטעים מיוחדים

בהופעה שהתקיימה בברזיל ב-28 באפריל, אחותה הקטנה למחצה מדיסון דה לה גרזה עלתה לבמה ושרה יחד איתה את Really Don't Care. נוסף על כן, במסגרת הלג הראשון נכנס לרשימת השירים של חמש הופעות בלבד השיר Stop The World, אותו ביצעה בעיבוד מחודש יחד עם ניק ג'ונאס במקביל לנגינה של שניהם על גיטרות אקוסטית וחשמלית. בהופעה באינדיאנפוליס שחתמה את הלג הראשון, כל חבריה ביחד עם אחותה מדיסון עלו לבמה עם חולצות שלה במהלך השיר Here We Go Again והחלו לשיר ביחד איתה.
אופנה

במסגרת הלג הראשון לובאטו נראתה עם שיער ורוד, והיא הופיעה עם תלבושת אחת לאורך כל ההופעה; היא לבשה חולצת צווארון לבנה מתחת לג'קט שחור, יחד עם ג'ינס קרעים שחור או טייץ כשמעליו חצאית סקוטית קצרה, ומגפונים שחורים. כשעלתה לבמה לטובת ההדרן היא נראתה בשמלה שחורה עם חגורה, כאשר בשלב מסוים עובד במה הוריד ממנה את החלק שמתחת לחגורה, שהתברר כג'קט שחור אותו לבשה מיד לאחר מכן, והיא נשארה עם טייץ שחור. בשני הלגים הבאים לובאטו התלבשה באופן דומה מהמכנסיים ומטה, עם גופייה שחורה מתחת לג'קט שחור נוצץ. בהופעה האחרונה בלונדון היא לבשה גופייה לבנה עם בד לבן מתנוסס מאחור ומעליו ג'קט שחור עם שרוולי כותנה, כשהיא עונדת שרשרת זהב ארוכה לצווארה. יתר על כן במהלך כל סיבוב ההופעות היא ביצעה שינויים בשיערה פעמיים, כשעשתה קרחת צד וכשהחליפה את צבע שיערה לבלונד.
ביקורות

כתב אתר בילבורד ג'ייסון ליפשיץ ביקר את ההופעה לחיוב כשהגדיר אותה כ”ערב מהנה ביותר”, ובנוסף ציין כי ביצוע השיר "Neon Lights" היה ”הרגע הבלתי נשכח של המופע.” זאת ועוד, הכתב התייחס לווידאו הפתיחה של ההדרן בהופעה שהוקרן לפני ביצוע השיר "Skyscraper", ואמר כי ”המונטאז' הוא גלוי לב ומשפיע באופן מפתיע.” השדרנית מרי דיאז מרדיו 99.7 NOW שיבחה את ההופעה באומרה ”שווה את ההמתנה ויותר! חבורת מוזיקאים מלאה בכישרון, יופי, קולות מדהימים, תפאורה מהממת, וקסם.” כתב אחר טען שההופעה ”ראוותנית אך אינטימית באופן בולט” ובנוסף הצהיר כי ”לא הייתה כוראוגרפיה ורק תלבושת אחת הוחלפה, אמנם אין צורך בהסחות דעת נוצצות כשאתה יכול לשיר מעומקי נשמתך כמו דמי ולהתחבר אל הקהל ברמה רגשית כל כך. זה לא אומר שההפקה הייתה משעממת. רחוק מזה.” כתב מאתר International Business Times האוסטרלי כינה את סיבוב ההופעות "אפי" והסביר כי ”משהו שניתן לצפות לו כיוון שדמי עשתה הכל על מנת לרצות ולהדהים את המעריצים.” כתב נוסף בשם ג'ים הרינגטון נתן ביקורת שלילית על ההופעה הווקאלית של לובאטו וציין כי המופע ”בקושי מעניין מספיק כדי למשוך את תשומת ליבו של מישהו.”
משתתפים

| שם | הופעה | תפקיד |
| --- | --- | --- |
| דמי לובאטו | מרכזית | שירה, תופים, גיטרה אקוסטית, פסנתר, גיטרה חשמלית |
| פיפת' הרמוני | פתיחה/חימום | שירה |
| ליטל מיקס | פתיחה/חימום | שירה |
| שר לויד | פתיחה/חימום | שירה |
| קול פלאנט | מרכזית | דיג'יי |
| מייק מנינג | מרכזית | גיטרות |
| מייקל ריד | מרכזית | תופים |
| סטיבן רודריגז | מרכזית | גיטרה בס |
תאריכי הופעות > שינויים וביטולים

| תאריך | עיר | מדינה | שינוי/ביטול | פירוט | מקור |
| --- | --- | --- | --- | --- | --- |
| 12 במאי 2014 | פנמה סיטי | פנמה | ביטול | עקב בעיות במישור ההפקתי |  |
| 14 במאי 2014 | גואטמלה סיטי | גואטמלה | ביטול | עקב בעיות במישור ההפקתי |  |
Spin Bout U

| --- | --- |
 שיר בביצוע דרייק ו-21 סבאג'
 מתוך האלבום Her Loss
 יצא לאור:  4 בנובמבר 2022
 שפה:  אנגלית
 אורך:  3:34
 חברת תקליטים:  OVO ‏•‏‏ ריפבליק
 כתיבה:  כותבים שונים
 הפקה:  באנבווי, 40 (מפיק נוסף)
 
Spin Bout U הוא שיר של הראפרים דרייק ו-21 סבאג' מתוך אלבום האולפן המשותף שלהם, Her Loss, שיצא לאור ב-4 בנובמבר 2022. השיר הופק על ידי באנבווי ו-40 והוא מכיל דגימה מתוך "Give Me Your Lov-N" של B.G.O.T.I.‎. השיר הגיע בשיאו למקום החמישי במצעד הבילבורד הוט 100.
תוכן

מבחינת מילים, השיר רואה את דרייק ו-21 סבאג' מביעים את אהבתם ואת אכפתיותם לבנות זוגם בהתאמה; סבאג' מעלה את הרצון לעקוב אחרי "פינסטה" של אהובתו. דרייק חושף את התנגדותו להפיכתו של פסק דין רו נגד וייד, ומתאר את הפוסקים כ"גברים שמעולם לא קיבלו כוס בבית הספר". הוא הצהיר שהוא יגן על בת זוגו כתוצאה מכך, תוך כדי ראפ על הפיכת אישה למפורסמת באמצעות שיחת טלפון אחת.